fr en hu hu hu hu hu en hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu en hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr de hu hu en en de hu sk hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu arz hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. november 23.
Ugrás a navigációhoz Ugrás a kereséshez
2010. május 10. (59 évesen)
magyarországi parlamenti képviselő (1994. június 28. – 2009. február 12.)
Pécsi Tudományegyetem (–1975, doktorátus, jogtudomány)
Baranya megyei 3. sz. országgyűlési egyéni választókerület (1994–2009)
Toller László (Budapest, 1950. október 21. – Szigetvár, 2010. május 10.) magyar jogász, politikus. 1994 és 2009 között MSZP-s országgyűlési képviselő, 1998 és 2006 között Pécs polgármestere.
3 Balesete és halála
A pécsi Nagy Lajos Gimnáziumban érettségizett 1969-ben, majd hadkötelezettségének teljesítése után a Janus Pannonius Tudományegyetem Jogtudományi Karán kezdte meg egyetemi tanulmányait, ahol 1975-ben szerzett jogi doktorátust. Még egyetemista időszaka alatt a Baranya Megyei Tanács Továbbképzési Intézetének előadója volt, majd diplomájának megszerzése után a Beremendi nagyközségi közös tanács végrehajtó bizottságának titkára lett.
1978-ban visszatért a Baranya Megyei Tanácshoz, ahol először csoportvezetőként, majd az önkormányzati rendszer átalakulásáig igazgatási osztályvezető-helyettese volt. 1990 és 1994 között a Baranya Megyei Önkormányzat irodavezetője, ill. 1992 és 1994 között a Testnevelési és Sportigazgatóság igazgatóhelyettese volt.
1972-ben lépett be az MSZMP-be, majd a Magyar Szocialista Párt alapító tagja lett. 1990-ben beválasztották a pécsi közgyűlésbe. Az 1994-es országgyűlési választáson a Pécs központú Baranya megye 3. egyéni választókerületből szerzett mandátumot, melyet utána háromszor megvédett. 1995 és 1998, valamint 1999 és 2000 között a párt frakcióvezető-helyettese volt.
Az 1998-as önkormányzati választáson az MSZP jelöltje volt Pécs polgármesteri tisztségére, melyet meg is szerzett Trombitás Zoltán ellenében.[1] (Dr. Páva Zsolt, aki addig vezette a várost, nem indult a polgármesteri posztért.) Sikerét 2002-ben megismételte, így 2006-ig vezette a baranyai megyeszékhelyet.
1999 és 2000 között a párt országos választmányának alelnöke volt, majd 2003-ban a párt Baranya megyei elnöke lett, emellett 2003 és 2004 között az országos elnökség tagja is volt. 2004 és 2006 között a miniszterelnök önkormányzati tanácsadó testületének elnöke volt.
2006-ban az év polgármesterévé választották, egy évvel később megkapta Pécs díszpolgári címét.
1990-től 1994-ig a Sipos-Güth Árvák Alapítvány támogató tagja, 1989-től a Pécs-Baranyai Értelmiségi Egyesület, 1991-től a Pécsi Vasutas Egyesület tagja, 2002 és 2006 között a Megyei Jogú Városok Szövetségének elnökeként tevékenykedett, 1997 és 2009 között a Pécsi MFC labdarúgóklub elnöke volt.
2006 júniusában Toller súlyos autóbalesetet szenvedett a 61-es főúton, Tamási és Dombóvár között,[2] melynek során súlyos koponyasérüléseket szenvedett és kómába esett. Sofőrje később belehalt sérüléseibe.[3] Toller a balesetet követő műtétek után éber kómába került, a 2006-os önkormányzati választáson már nem tudott elindulni. Utódja a polgármesteri székben Tasnádi Péter lett, aki 2009-ben rákban elhalálozott.
2007-ben elvesztette megyei elnöki posztját, ugyanebben az évben még felesége adott le a nevében vagyonnyilatkozatot. 2008-ban és 2009-ben ez már nem történt meg, így Toller nem tudta gyakorolni képviselői jogait, és elvesztette bizottsági tagságát is.
2009 januárjában a Szigetvári Városi Bíróság első fokon, nem jogerősen cselekvőképességet kizáró gondnokság alá helyezte Tollert, mely határozatot a Tollerhez kirendelt ügygondnok nem fellebbezett meg, ezért az jogerőssé vált.[4] Toller a határozat következtében elvesztette választójogát, és ezzel együtt megszűnt országgyűlési mandátuma is.
Majdnem négy évig feküdt éber kómában. 2010. május 10-én hajnalban meghalt a szigetvári kórházban.[5]
Nős, három gyereke született. Özvegye Toller Tünde 47 évesen hunyt el 2018. június 23-án a kaposvári kórházban.[6]
↑ Pécs, polgármester választás, 1998
↑ Toller László súlyos balesetet szenvedett hvg.hu, 2006. június 19.
↑ Meghalt Toller László sofőrje Archiválva 2014. szeptember 25-i dátummal a Wayback Machine-ben hírszerző.hu, 2006. július 7.
↑ Toller László jogerősen is cselekvőképtelen Archiválva 2009. február 13-i dátummal a Wayback Machine-ben Jogifórum.hu, 2009. február 12.
↑ Az MTI közleménye[halott link]
↑ Gyász: hosszú betegség után elhunyt Toller László özvegye, Toller Tünde
MTI Ki Kicsoda 2009, Magyar Távirati Iroda, Budapest, 2008, 1107. old., ISSN 1787-288X
Meghalt Toller László, Pécs volt polgármestere[halott link]
ifj. Korsós Antal: Politikus jogászok. Bánk Attila, Boross Péter, Demszky Gábor, Deutsch Tamás, Fodor Gábor, Gál Zoltán, Gálszécsy András, Horváth Balázs, Kiss Elemér, Toller László, Torgyán József; Helikon, Bp., 2005
Füzes János: A Toller-jelenség. A pécsi polgármester portréja; Alexandra, Pécs, 2006
ISNI: 0000 0001 1471 8134
A lap eredeti címe: „https://hu.wikipedia.org/w/index.php?title=Toller_László&oldid=24410939”
Közúti balesetben elhunyt személyek
Minden szócikk halott külső hivatkozásokkal
Szócikkek halott külső hivatkozásokkal 2019 áprilisából
Fotó nélküli Személy infobox sablont tartalmazó lapok
Szócikkek halott külső hivatkozásokkal 2020 májusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 23., 16:03
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.